### NN 114/2023 (4.10.2023.), Pravilnik o izmjenama i dopunama Pravilnika o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi

Ministarstvo rada, mirovinskoga sustava, obitelji i socijalne politike

1637

Na temelju članka 263. stavak 7. Zakona o socijalnoj skrbi (»Narodne novine« broj 18/22, 46/22, 119/22 i 71/23) ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA I DOPUNAMA PRAVILNIKA O RAZINI, ODGOVARAJUĆEM ZVANJU, UVJETIMA I NAČINU NAPREDOVANJA STRUČNIH RADNIKA U DJELATNOSTI SOCIJALNE SKRBI

Članak 1.

U Pravilniku o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi (»Narodne novine«, broj 110/22) članak 5. mijenja se i glasi:

»Stručni radnik može ostvariti bodove za aktivnosti u sljedećim kategorijama:

|  |  |  |
| --- | --- | --- |
| Kategorije aktivnosti | Prihvatljivi dokazi | Bodovi |
| 1. OBRAZOVANJE |  |  |
| 1.1. Završen poslijediplomski sveučilišni (doktorski) studij | Diploma | 6 |
| 1.2. Završen poslijediplomski znanstveni studij (za stjecanje magisterija znanosti, prema ranije važećim propisima) | Diploma | 4 |
| 1.3. Završen poslijediplomski specijalistički studij | Diploma | 4 |
| 1.4. Završeno specijalističko usavršavanje od najmanje 100 sati (specijalizirano psihoterapijsko školovanje, psihosocijalni tretman, licencirani supervizor, obiteljski medijator upisan u Registar obiteljskih medijatora nakon završene izobrazbe za obiteljskog medijatora); po broju završenih specijalističkih usavršavanja/certifikata, međusobno različitih | Certifikat/potvrda o broju sati specijalističkog usavršavanja | 3 |
| 1.5. Završen diplomski studij | Diploma | 1 |
| 2. STRUČNO USAVRŠAVANJE |  |  |
| 2.1. Aktivno sudjelovanje /izlaganje na kongresu, konferenciji, simpoziju ili znanstvenom /stručnom skupu, studijskom putovanju ili kraćem programu cjeloživotnog učenja; po broju sudjelovanja, međusobno različitih, uživo ili online  do 10 sati = 1 bod  od 11 do 20 sati = 2 boda  od 21 do 30 sati = 3 boda  od 31 sat i više = 4 boda  aktivno sudjelovanje /izlaganje na međunarodnom skupu = 5 bodova | Potvrda s brojem sati prisustvovanja i objavljen sažetak rada i program skupa  Ukoliko se aktivno sudjelovanje dokazuje potvrdom iskazanom u danima, dan se računa kao 6,5 sati | 1 – 5 |
| 2.2. Supervizija (sudjelovanje kao supervizant); po ciklusu supervizije | Certifikat/potvrda | 1 |
| 3. ČLANCI U STRUČNIM I ZNANSTVENIM ČASOPISIMA ILI PUBLIKACIJAMA |  |  |
| 3.1. Objavljivanje recenzirane znanstvene ili stručne knjige (do najviše tri autora); po recenziranoj knjizi | U elektronskoj formi, publikacija | 3 |
| 3.2. Objavljivanje recenziranog znanstvenog ili stručnog priručnika (do najviše tri autora); po recenziranom priručniku, međusobno različitog sadržaja | U elektronskoj formi, publikacija | 2 |
| 3.3. Objavljivanje znanstvenog članka u znanstvenom časopisu ili znanstvenom zborniku (zbornik s konferencije i uredničke knjige), do četiri suautora; po broju objavljenih radova, međusobno različitog sadržaja | U elektronskoj formi, publikacija | 2 |
| 3.4. Objavljivanje stručnog članka u stručnom ili znanstvenom časopisu, stručnom ili znanstvenom zborniku ili uredničkoj knjizi (do tri suautora); po broju objavljenih radova, međusobno različitog sadržaja | U elektronskoj formi, publikacija | 2 |
| 3.5. Objavljivanje kraćih popularnih stručnih tekstova (glas stručnjaka u javnim glasilima, kolumna s tematikom iz sustava socijalne skrbi; mrežne stranice, članak u novinama); stručna publikacija, priručnik; po broju objavljenog sadržaja, međusobno različitog sadržaja | U elektronskoj formi, publikacija | 1 |
| 3.6. Pisanje recenzija stručnih knjiga, priručnika, članaka, radova, prijevod stručne literature; po broju recenzija | U elektronskoj formi, publikacija/Potvrda | 1 |
| 3.7. Članstvo u uredničkom odboru/uredništvu znanstvenog ili stručnog časopisa; po članstvu | Odluka/Potvrda | 1 |
| 4. ISTRAŽIVANJA, PROJEKTI, UDRUGE |  |  |
| 4.1. Samostalna organizacija i provedba znanstvenog istraživanja te objavljeni istraživački izvještaj ili članak nastao kao rezultat znanstvenog istraživanja; po broju objavljenih izvještaja ili članaka, međusobno različitih | Objavljen izvještaj ili članak | 4 |
| 4.2. Zajednička organizacija u provedbi istraživanja u suradnji sa znanstvenom institucijom ili drugom ustanovom; po broju istraživanja, međusobno različitog sadržaja | Objavljen znanstveni izvještaj ili članak nastao kao rezultat istraživanja ili potvrda znanstvene institucije o sudjelovanju u provedbi istraživanja | 3 |
| 4.3. Priprema i koordinacija projekata; po provedenom projektu (završen/u tijeku), međusobno različitog sadržaja | Sažetak projekta, Odluka/ Potvrda | 2 |
| 4.4. Sudjelovanje u provedbi aktivnosti u projektima; po provedenom projektu (završen/u tijeku), međusobno različitog sadržaja | Sažetak projekta, Odluka/ Potvrda | 1 |
| 5. RAD NA UNAPREĐENJU SUSTAVA SOCIJALNE SKRBI |  |  |
| 5.1. Stručno znanje, učinkovitost, poštivanje profesionalne etike i obveza iz radnog odnosa | Preporuka stručnog vijeća ustanove | 8 |
| 5.2. Vođenje supervizije u sustavu socijalne skrbi (kao licencirani supervizor)  do 20 sati = 3 boda  od 21 do 40 sati = 4 boda  od 41 sat i više = 5 bodova | Potvrda o broju sati vođenja supervizije | 3 – 5 |
| 5.3.Provođenje psihološke krizne intervencije u sustavu socijalne skrbi; po intervenciji  Član tima = 2 boda  Voditelj tima = 3 boda | Izvještaj/zapisnik/ potvrda ustanove | 2 – 3 |
| 5.4. Sudjelovanje u radnim skupinama ili povjerenstvima za izradu strateških, zakonodavnih i sl. dokumenata na nacionalnoj ili županijskoj razini; po odluci o imenovanju, međusobno različitih | Odluka o imenovanju | 2 |
| 5.5. Sudjelovanje u radnim skupinama, povjerenstvima ili savjetu/vijeću na lokalnoj ili županijskoj razini; po odluci o imenovanju, međusobno različitih | Odluka o imenovanju | 1 |
| 5.6. Pripremanje i organizacija javnog događanja u ustanovi socijalne skrbi radi promocije rada ustanove i informiranja građana (Međunarodni dan socijalnog rada, Tjedan psihologije, Dani otvorenih vrata, Međunarodni dan borbe protiv nasilja nad ženama i sl.); po događaju, međusobno različitog sadržaja | Zapisnik/potvrda ustanove | 1 |
| 5.7. Vođenje stručnog vijeća u ustanovi socijalne skrbi, po odluci o imenovanju | Odluka/Potvrda o imenovanju | 1 |
| 5.8. Voditelj organizacijske jedinice u ustanovi; po odluci o imenovanju | Odluka/Potvrda ustanove | 1 |
| 5.9. Sudjelovanje u provođenju unutarnjeg nadzora nad zakonitošću rada, stručnim radom i kvalitetom pružanja socijalnih usluga u ustanovi; po broju provedenih unutarnjih nadzora | Potvrda ustanove o broju unutarnjih nadzora koje je obavljao ili obavlja stručni radnik u traženom razdoblju | 1 |
| 5.10. Imenovanje skrbnikom na temelju članka 224. i članka 237. Obiteljskog zakona (»Narodne novine« br. 103/15, 98/19, 47/20 i 49/23), po broju imenovanja | Potvrda ustanove o broju skrbništva koje je obavljao ili obavlja stručni radnik u traženom razdoblju | 1 |
| 6. DOPRINOS UNAPREĐENJU PRAKSE |  |  |
| 6.1. Autorstvo strateškog dokumenta za lokalno ili regionalno socijalno planiranje; po dokumentu, međusobno različitog sadržaja | U elektronskoj formi, publikacija | 3 |
| 6.2. Pilotirana i evaluirana inovativna/eksperimentalna metoda u praksi; po eksperimentalnoj metodi, međusobno različitog sadržaja | Izvještaj o metodi, potvrda/ovjera odgovorne ustanove | 3 |
| 6.3. Vođenje radionica ili edukacija stručna predavanja, primjeri iz prakse (udruge, obrazovne ustanove i sl.); po radionici ili edukaciji, međusobno različitog sadržaja u kalendarskoj godini | Zapisnik/ izvještaj/ potvrda ustanove | 2 |
| 6.4. Razvoj i implementacija aktivnosti ili programa u lokalnoj zajednici kojima se poboljšava život građana i/ili sprječava socijalna isključenost; po programu, međusobno različitom | Potvrda, Program | 3 |
| 6.5. Osmišljavanje i implementacija inovativnih programa načina za uključivanje korisnika; po programu, međusobno različitog sadržaja | Potvrda, Program | 3 |
| 6.6. Vanjski suradnik ili volonter u domaćim i inozemnim organizacijama koji provodi stručne programe ili aktivnosti u sustavu socijalne skrbi; po programu ili aktivnosti, međusobno različitog sadržaja | Potvrda o sudjelovanju u stručnom programu ili aktivnosti | 1 |
| 7. DOPRINOS RAZVOJU PROFESIJE |  |  |
| 7.1. Vođenje tijela strukovnih komora, nacionalnih ili regionalnih strukovnih udruženja | Potvrda o imenovanju | 3 |
| 7.2. Član u tijelima komora ili tijelima strukovnih udruženja (po odluci o imenovanju) | Odluka/potvrda | 2 |
| 7.3. Doprinos struci kroz rad u strukovnim komorama, udrugama koje razvijaju i unapređuju struku; sudjelovanje u organizaciji konferencija, stručnih skupova i sl. na međunarodnoj, nacionalnoj, regionalnoj ili lokalnoj razini (po kalendarskoj godini) | Potvrda o provedenim aktivnostima kojima se razvija i unapređuje struku | 1 |
| 7.4. Rad na visokom učilištu ili veleučilištu u svojstvu vanjskog suradnika s više od 20 sati nastave u akademskoj godini; po akademskoj godini | Potvrda ustanove o broju sati nastave | 2 |
| 7.5. Predavanje u svojstvu gosta predavača na visokom učilištu ili veleučilištu do 20 sati nastave u akademskoj godini; po akademskoj godini | Potvrda ustanove o broju sati nastave | 1 |
| 7.6. Obavljanje poslova glavnog stručnog voditelja pripravniku do stručnog ispita; po pripravniku | Potvrda ustanove | 2 |
| 7.7. Organizacija i vođenje studentske/učeničke prakse s više od 60 sati u kalendarskoj godini, po potvrdi o vođenoj praksi (neovisno o broju studenata) | Potvrda ustanove o broju sati | 2 |
| 7.8. Organizacija i vođenje studentske/učeničke prakse od 30 do 60 sati u kalendarskoj godini, po potvrdi o vođenoj praksi (neovisno o broju studenata) | Potvrda ustanove o broju sati | 1 |

Članak 2.

OBRAZAC NZ zamjenjuje se OBRASCEM NZ, koji je u prilogu ovog Pravilnika.

PRIJELAZNE I ZAVRŠNE ODREDBE

Članak 3.

Postupci napredovanja stručnih radnika u djelatnosti socijalne započeti prema Pravilniku o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi (»Narodne novine«, broj 110/22) dovršit će se prema odredbama ovog Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 112-01/23-01/03
 Urbroj: 524-09-01-02/4-23-8
 Zagreb, 6. rujna 2023.

Ministar
 Marin Piletić, v. r.

OBRAZAC NZ

Na temelju članka 6. Pravilnika o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi, podnosi se

ZAHTJEV
 ZA NAPREDOVANJE/OBNAVLJANJE ZVANJA (zaokružiti)

1. MENTORA

2. SAVJETNIKA

|  |  |
| --- | --- |
| Ime i prezime stručnog radnika: |  |
| OIB: |  |
| Adresa prebivališta (boravišta) |  |
| Broj telefona i e-adresa |  |
| Datum, mjesec, godina, mjesto i država rođenja: |  |
| Vrsta i stupanj stručne spreme: |  |
| Naziv i adresa ustanove u kojoj je stručni radnik trenutno zaposlen: |  |
| Naziv i adresa ustanove/ustanova socijalne skrbi u kojoj je stručni radnik ostvario uvjet prethodnog zaposlenja: |  |
| Godine radnog iskustva: |  |
| Naziv prethodno stečenog zvanja (ukoliko postoji) |  |
| Datum isteka prethodno stečenog zvanja (ukoliko je primjenjivo): |  |

Uz zahtjev za napredovanje dostavlja se:

– dokaz o ispunjavanju uvjeta iz članka 3. odnosno članka 4. Pravilnika odnosno dokaz o ispunjavanju uvjeta iz članka 8. stavka 1. odnosno stavka 2. Pravilnika

|  |  |
| --- | --- |
| Mjesto i datum podnošenja zahtjeva  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Podnositelj zahtjeva  \_\_\_\_\_\_\_\_\_\_\_\_\_\_\_\_\_\_\_\_  (potpis) |